'पाक से रिश्ते सामान्य कर पाया तो अच्छा होगा'  
पाक के साथ संबंध सामान्य करने की प्रतिबद्धता जताते हुए मनमोहन सिंह ने कहा कि यदि वह इसमें सफल हो गए, तो यह एक अच्छा काम होगा।
पाकिस्तान के साथ संबंध सामान्य करने की प्रतिबद्धता जताते हुए प्रधानमंत्री मनमोहन सिंह ने कहा कि यदि वह इसमें सफल हो गए, तो यह एक अच्छा काम होगा।  चीन और कजाकिस्तान के पांच दिवसीय दौरे से लौट रहे सिंह ने अपने साथ मौजूद संवाददाताओं से कहा, यदि मैं भारत और पाकिस्तान के बीच संबंध सामान्य करने में सफल रहा, तो मैं समझूंगा कि मेरा काम अच्छा रहा।  यह पूछे जाने पर कि पाकिस्तान के साथ संबंधों के लिए वह कौन सी पांच बातें महत्वपूर्ण मानते हैं, सिंह ने कहा कि उनके विचार में पांच तो बहुत ज्यादा हैं।